钦定古今图书集成/明伦汇编/氏族典/第275卷 > 王琼
## 钦定古今图书集成/明伦汇编/氏族典/第275卷 > 王琼

按《明外史王琼传﹕》：“琼字德华，太原人。成化二十年进
士，授工部主事，进郎中，出治漕河，以敏练称。改户部，
历河南右布政使。正德元年擢右副都御史，治盐两
淮。七年为户部右侍郎，明年进尚书。琼为人多心计，
善钩较，为郎时，固已悉录故牍条例，尽得其敛散盈
缩状。及为尚书，益明习国计。然性倾险，善事权贵人”，
与钱宁、江彬等深相结。十年，吏部尚书缺，众推兵部
尚书陆完，琼不悦。及完改吏部，中旨以琼代。琼在中
枢，天下士马多寡强弱及关塞夷险，偏裨才否，一览
辄记。值南北用兵，所条答区画，悉中机宜。忌彭泽声
望出己上，假边警阻之。御史高公韶不平琼所为，斥
为典史。潘埙在兵科，数有论驳，琼复谪之外。由是中
外畏琼，不敢少忤。凡四方捷奏，上必推功琼，琼辄为
优叙，缘此数承荫赉，加至少师。十四年，御史萧淮奏
宸濠不轨，谋大学士杨廷和，即欲发兵观变，琼不可。
及反报至，琼又请核实，乃发兵。是时琼倚宁、彬等表
里用事，诛赏迁擢，多取中旨，不关白内阁。世宗入继，
言官交劾，遂下都察院狱，坐结交近侍，论死。比张璁、
桂萼、霍韬辈用事，琼阴结之。至嘉靖六年，有边警，萼
遂力请用琼，复琼尚书。明年遂以兵部尚书兼右都
御史代王宪督陕西三边军务。北寇入犯庄浪，琼分
部诸将遮击之。明年以数万骑寇宁夏。已，又犯灵州，
琼督游击梁震等邀击。贼遁。番贼大掠临洮，琼集兵
讨降。录功加太子太保。明年秋，卒官。谥“恭襄